Durant la vigència del contracte, la renda només la poden actualitzar l'arrendador o l'arrendatari en la data en què es compleixi cada any de vigència del contracte, en els termes pactats per les parts.
Si no hi ha un pacte exprés, no s'ha d'aplicar una actualització de rendes als contractes.
En cas de pacte exprés entre les parts sobre algun mecanisme d'actualització de valors monetaris que no detalli l'índex o la metodologia de referència, la renda s'ha d'actualitzar per a cada anualitat per referència a la variació anual de l'índex de garantia de competitivitat en la data de cada actualització, i s'ha de prendre com a mes de referència per a l'actualització el que correspongui a l'últim índex que estigui publicat en la data d'actualització del contracte.
En tot cas, l'increment produït com a conseqüència de l'actualització anual de la renda no pot excedir el resultat d'aplicar la variació percentual experimentada per l'índex de preus al consum en la data de cada actualització, i s'ha de prendre com a mes de referència per a l'actualització el que correspongui a l'últim índex que estigui publicat en la data d'actualització del contracte.
Durant la vigència del contracte, la renda només pot ser revisada per l'arrendador o l'arrendatari en la data en què es compleixi cada any de vigència del contracte, en els termes pactats per les parts.
Si no hi ha un pacte exprés, no s'ha d'aplicar una revisió de rendes als contractes.
En cas de pacte exprés entre les parts sobre algun mecanisme de revisió de valors monetaris que no detalli l'índex o la metodologia de referència, la renda s'ha de revisar per a cada anualitat per referència a la variació anual de l'índex de garantia de competitivitat a data de cada revisió, i s'ha de prendre com a mes de referència per a la revisió el que correspongui a l'últim índex que estigui publicat en la data de revisió del contracte.
En els contractes d'arrendament de renda reduïda, de fins a cinc anys de durada, o de fins a set anys si l'arrendador és una persona jurídica, l'increment produït com a conseqüència de l'actualització anual de la renda no pot excedir el resultat d'aplicar la variació percentual experimentada per l'índex de preus al consum a data de cada revisió, i s'ha de prendre com a mes de referència per a la revisió el que correspongui a l'últim índex que estigui publicat en la data de revisió del contracte.
A aquests efectes, s'entén com a «renda reduïda» la que estigui per sota de la que estableix, per al conjunt de l'Estat i amb caràcter general, el reial decret que reguli el Pla estatal d'habitatge vigent als efectes de tenir habilitada la possibilitat d'acollir-se a algun programa d'ajudes al lloguer.
Durant la vigència del contracte la renda només pot ser actualitzada per l'arrendador o l'arrendatari en la data en què es compleixi cada any de vigència del contracte, en els termes pactats per les parts.
Si no hi ha pacte exprés, el contracte s'ha d'actualitzar aplicant a la renda corresponent a l'anualitat anterior la variació percentual experimentada per l'índex general nacional del sistema d'índexs de preus de consum en un període de dotze mesos immediatament anteriors a la data de cada actualització, prenent com a mes de referència per a la primera actualització el que correspongui a l'últim índex que estigui publicat en la data de signatura del contracte, i en les successives, el que correspongui a l'últim aplicat.
Durant els cinc primers anys de durada del contracte la renda només la pot actualitzar l'arrendador o l'arrendatari en la data en què es compleixi cada any de vigència del contracte, aplicant a la renda corresponent a l'anualitat anterior la variació percentual experimentada per l'índex general nacional del sistema d'índexs de preus de consum en un període de dotze mesos immediatament anteriors a la data de cada actualització, prenent com a mes de referència per a la primera actualització el que correspongui a l'últim índex que estigui publicat en la data de subscripció del contracte, i en les successives el que correspongui a l'últim aplicat.
A partir del sisè any de durada l'actualització de la renda es regeix pel que les parts hagin estipulat sobre això i, si no, pel que estableix l'apartat anterior.
La renda actualitzada és exigible a l'arrendatari a partir del mes següent a aquell en què la part interessada ho notifiqui a l'altra part per escrit, expressant-hi el percentatge d'alteració aplicat i adjuntant-hi, si l'arrendatari ho exigeix, el certificat oportú de l'Institut Nacional d'Estadística, o fent referència al butlletí oficial en què s'hagi publicat.
És vàlida la notificació efectuada mitjançant una nota en el rebut de la mensualitat del pagament precedent.